TIMEΓRI 7
Teţḥussuḍ tikwal amzun weḥd-ek i telliḍ yerna tugadeḍ?
Muqel aqcic-agi amecṭuḥ di ţţeswiṛa. A s-tiniḍ yeţḥussu iman-is weḥd-es i gella yerna yugad, neɣ ala? Yella wasmi i tḥusseḍ iman-ik akka, am neţţa?— Annect-a yezmer a d-iḍru i mkul yiwen deg-neɣ. Adlis Iqedsen ihdeṛ-ed ɣef kra n yeḥbiben n Yahwa i gḥussen iman-nsen amzun weḥḥed-sen i llan, yerna ugaden. Yiwen seg-sen isem-is Ilya. Eyya-d a t-nissin.
Ilya yella yezdeɣ di tmurt n Isṛayil xilla n iseggasen aya, aṭas n lweqt uqbel a d-ilal Eisa. Agellid (sselṭan) n Isṛayil, umi qqaren Aḥab, ur yelli ara yeţţamen s Ṛebbi n ṣṣeḥ, Yahwa. Tameṭṭut n Aḥab isem-is Izabal. Llan di sin ţţamnen s yiwen uṛebbit n lekdeb iţţusemman Baeal. Ihi, amur ameqran n leibad n wat Isṛayil uɣalen ţţamnen s Baeal, am nutni. Tagelliṭ (taselṭant) Izabal tella ţ-ţamcumt; tebɣa aţ-ţneɣ wid meṛṛa yeţţamnen s Yahwa, ula d Ilya! Teẓriḍ d acu i gexdem Ilya?—
Ilya yerwel! Iṛuḥ mebeid armi d ṣṣeḥra, yeffer deg yiwen n lɣar. Acu i tenniḍ, ayɣer i gexdem akka?— Ih, yella yugad. Meena, ulac ssebba ɣef wacu ara yagad. Ayɣer? Axaṭer yeẓra belli Yahwa yezmer a t-ieiwen. Yahwa issken-as-d uqbel acḥal i geǧhed. Yiwet n tikkelt, yerra-yas-d leǧwab ɣef tẓallit-is s yiwet n tmes i d-iceggee seg igenni. Ihi d ṣṣeḥ, Yahwa yezmer a t-ieiwen!
M’akken yella Ilya di lɣar-nni, Yahwa yenna-yas-d: “Acu i txeddmeḍ dagi?” Ilya yerra-yas: “Ḥaca nekk i mazal ţţamneɣ yis-ek. Aql-i weḥd-i, yerna ugadeɣ ad iyi-nɣen.” Ilya yenwa (iɣil) belli wid akk nniḍen i geţţamnen s Yahwa nɣan-ten. Meena, Yahwa yenna-yas-d: “Ala, d lekdeb. Llan 7 000 n leibad nniḍen i mazal ţţamnen yis-i. Ur ţţagad! Mazal seiɣ lxedma ara k-d-fkeɣ!” Elaḥsab-ik, Ilya yefṛeḥ mi gesla i wannect-a?—
Acu i d-tḥefḍeḍ si teqsiṭ-agi n Ilya?— Taqsiṭ-agi tesseḥfeḍ-ak belli ulac akk ssebba ɣef wacu ara tḥusseḍ iman-ik weḥd-ek i telliḍ neɣ ɣef wacu ara tagadeḍ. Teseiḍ imdukkal i gḥemmlen Yahwa yerna i k-iḥemmlen ula d kečč. Uyerna, Yahwa yeǧhed mliḥ, a k-iţeawan dima! Tfeṛḥeḍ imi teẓriḍ belli mačči weḥd-ek i telliḍ?—
ΓER-ED DEG WEDLIS IQEDSEN
1 Igelliden 19:3-18
Ahellil 145:18
1 Buṭrus 5:9
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn srd_Latn